  Виталий Пронин Александр Бречалов котьку сямен ужан арнязэ меӵак эфирысен кутскиз. Александр Бречалов котьку сямен ужан арнязэ меӵак эфирысен кутскиз.Нырысь ик Александр Владимирович ушъяськоно кариськиз. Кылем арняе Москваын Россиысь ужбергатӥсьёслы «Бизнес-успех» коньдонкузьым сётъязы. Егитъёслы сӥзем проектъёс пӧлын вормиз Удмуртиысь Игорь Мельниковлэн. Солэн «Боксглас» компанияз потто очкиос, соосты дӥсяськод ке, книгаысь суредъёс улӟо, я син азязд кыӵе ке видео кылдэ. Кылем арняе шаерамы вуылӥзы Россиысь 40 пала ужбергатӥсьёс.- Соос пӧртэм удысъёсын тунсыкъяськизы: басмаен вырон, пыдкук поттон, телекоммуникациос но мукет. Куд-огъёсыз асьсэ компаниоссэс татын усьтыны малпало ни, - вераз Александр Бречалов.Шаерамы бадӟым ужпум сылэ гурт удысын - йӧл дун усемын. Кызьы тупатоно югдурез? Та пумысен кенешон ортчытэмын.- Йӧл поттӥсь возёсъёслы юрттӥськон вылысь ми ватсаса коньдон висъялом, - шуиз Александр Владимирович. - Азьланяз но юрттӥськомы. Уксё висъям сяна, вераськиськом йӧл басьтӥсьёс предприятиосын уногес дун пуктон пумысен, утчаськиськом, кытчы йӧлмес вузаны быгатом.Тазалыкез утён пумысен Тӧролы уно юанъёс вуо. Али та удысын эскеронъёс мыно. Матысь 2-3 арнязэ Правительстволэн Тӧроезлэн воштӥсезлэсь ужзэ быдэсъясь Анастасия Муталенко но тазалыкез утёнъя министрлэсь ужзэ быдэсъясь Игорь Титов калыкен пумиськылозы, ужрадъёс ортчозы Сарапулын, Воткинскын, Глазовын но Можгалан.- Сарапулын калыкен пумиськон 16-тӥ тулыспалэ ортчоз ни. Юанъёсты сэрттэм-пертчем сяна, отын Сарапул больницалэн выль валтӥсь врачезлэн нимыз шараямын луоз, - пусйиз кивалтӥсь.Сергей Захаров Туспуктэм: udmurt.ru  